[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 26.9.2008

KOM(2008) 587 endelig

FØRSTE FINANSBERETNING FRA KOMMISSIONEN TIL EUROPA-PARLAMENTET OG RÅDET

om DEN EUROPÆISKE GARANTIFOND FOR LANDBRUGET– REGNSKABSÅRET 2007 –{SEK(2008) 2502 }

INDHOLDSFORTEGNELSE

FØRSTE FINANSBERETNING FRA KOMMISSIONEN TIL EUROPA-PARLAMENTET OG RÅDET om DEN EUROPÆISKE GARANTIFOND FOR LANDBRUGET- REGNSKABSÅRET 2007 -{SEK(2008) 2502}

1. BUDGETPROCEDURE 4

1.1. Foreløbigt budgetforslag for 2007 4

1.2. Budgetforslaget for 2007 4

1.3. Ændringsskrivelse for 2007 4

1.4. Formålsbestemte indtægter til EGFL 4

1.5. Midlertidige omstruktureringsafgifter for sukker 5

1.6. Vedtagelse af budgettet for 2007 5

1.7. Ændringsbudget nr. 7/2007 5

2. LIKVIDITET OG FORVALTNING AF BEVILLINGERNE 6

2.1. Forvaltning af bevillingerne 6

2.1.1. Disponible bevillinger i regnskabsåret 2007 6

2.1.2. Gennemførelse af disponible bevillinger i regnskabsåret 2007 6

2.1.3. Automatiske fremførsler fra 2006 6

2.2. Månedlige betalinger 7

2.2.1. Månedlige betalinger til medlemsstaterne 7

2.2.1.1. Månedlige betalinger på grundlag af afholdte udgifter 7

2.2.1.2. Beslutninger om månedlige betalinger for 2007 7

3. GENNEMFØRELSE AF EGFL-BUDGETTET FOR 2007 7

4. BEMÆRKNINGER TIL GENNEMFØRELSEN AF LANDBRUGSBUDGETTET 2007 8

5. BEMÆRKNINGER TIL GENNEMFØRELSEN AF FORMÅLSBESTEMTE INDTÆGTER 9

6. BEMÆRKNINGER TIL GENNEMFØRELSEN AF OMSTRUKTURERINGSFONDEN FOR SUKKER 9

7. FORDELING EFTER UDGIFTSTYPE 10

BILAG 1 Bilag 2 Bilag 3 Bilag 4 Bilag 5 Bilag 6 | BUDGETPROCEDURE FOR FORPLIGTELSESBEVILLINGER TIL EGFL 2007 EGFL-garantibudgettets andel af EU's budget for 2002-2007 analyse af budgetgennemførelsen i 2007 analyse af gennemførelsen af formålsbestemte indtægter i 2007 EGFL 2007-udgifter pr. artikel og pr. medlemsstat Udviklingen i udgiftsfordelingen for EUGFL, Garantisektionen 2002-2007 |

Bemærk: Denne beretning ledsages af Kommissionens arbejdsdokument. Arbejdsdokumentets fulde tekst (på engelsk) og tabellerne i bilaget (på engelsk) findes også på GD AGRI's websted. |

BUDGETPROCEDURE[1]

Foreløbigt budgetforslag for 2007[2]

Det foreløbige budgetforslag 2007 blev vedtaget af Kommissionen og forelagt budgetmyndigheden i april 2006. De foreslåede forpligtelsesbevillinger til Den Europæiske Garantifond for Landbruget, udgiftsområde 2, beløb sig til 43 684,0 mio. EUR.

Budgetforslaget for 2007

Rådet[3] vedtog budgetforslaget for 2007 i juli 2006. EGFL's bevillinger blev nedsat med 730,0 mio. EUR i forhold til det foreløbige budgetforslag.

Ændringsskrivelse for 2007

I slutningen af oktober 2006 vedtog Kommissionen ændringsskrivelse nr. 3 til det foreløbige budgetforslag 2007, hvori bevillingsbehovet til EGFL blev fastsat til 42 832,3 mio. EUR, hvilket var 851,7 mio. EUR mindre end det tilsvarende beløb i det foreløbige budgetforslag.

Formålsbestemte indtægter til EGFL[4]

På grundlag af bestemmelserne i artikel 34 i den nye finansforordning (EF) nr. 1290/2005 for den fælles landbrugspolitik betragtes indtægter fra finansielle korrektioner i forbindelse med regnskabsafslutningsproceduren, uregelmæssigheder og mælkeafgiften som formålsbestemte indtægter, der skal anvendes til finansiering af EGFL's udgifter. Da 2007-budgettet blev opstillet, blev denne indtægt skønnet til 987,0 mio. EUR. Skønnet blev lagt til grund, da budgetmyndigheden vedtog budgetbevillingerne for 2007. Nærmere bestemt gælder,

- at indtægterne fra mælkeafgiften blev skønnet til at udgøre 349,0 mio. EUR, og dette beløb blev anvendt til at nedsætte de ansøgte bevillinger til mælk og mejeriprodukter, hvortil budgetmyndigheden afsatte 587,0 mio. EUR,

- at indtægterne i form af tilbagebetalinger i forbindelse med regnskabsafslutningen og uregelmæssigheder blev anslået til henholdsvis 568,0 mio. EUR og 70,0 mio. EUR. Det samlede beløb på 638,0 mio. EUR blev anvendt til at nedsætte de ansøgte bevillinger til enkeltbetalingsordningen, hvortil budgetmyndigheden afsatte 27 918,0 mio. EUR.

Efter gældende bestemmelser kan disse indtægter helt eller delvis anvendes til at finansiere EGFL's udgifter, hvis de af budgetmyndigheden tildelte bevillinger ikke er tilstrækkelige til at finansiere de af medlemsstaterne afholdte udgifter. Hvis nogle af disse indtægter ikke anvendes, vil de automatisk blive overført til det følgende regnskabsår.

Midlertidige omstruktureringsafgifter for sukker[5]

De midlertidige omstruktureringsafgifter for sukker betragtes som formålsbestemte indtægter, der skal finansiere sukkeromstruktureringsstøtten og anden støtte inden for rammerne af omstruktureringsfonden. For produktionsåret 2006/07 omfatter disse afgifter de kvoter af sukker, inulinsirup og isoglucose, som de erhvervsdrivende i medlemsstaterne har fået tildelt, og medlemsstaterne skal indbetale afgifterne til fonden i to rater med frist henholdsvis den 31. marts og 30. november 2007. Det er anslået, at et beløb på 1 259,0 mio. EUR udgør formålsbestemt indtægt under denne fond.

Vedtagelse af budgettet for 2007

Europa-Parlamentet vedtog budgettet for 2007 på sin plenarforsamling i december 2006 med de beløb, der blev foreslået af Rådet under andenbehandlingen. Bevillingerne til EGFL, udgiftsområde 2, beløb sig til 42 711,7 mio. EUR[6].

Forpligtelses- og betalingsbevillingerne, der oprindelig var til rådighed for EGFL, udgjorde henholdsvis 42 711,7 mio. EUR og 42 435,6 mio. EUR. På politikområde 05–Landbrug og udvikling af landdistrikter blev der bevilget i alt 5 615,2 mio. EUR til landbrugsmarkedsforanstaltninger og 36 878,5 mio. EUR til direkte støtte. Endvidere blev der afsat bevillinger på i alt 309,8 mio. EUR til politikområde 17– Veterinær- og plantesundhedsforanstaltninger og 30,5 mio. EUR til politikområde 11–Fiskeri[7] i 2007-budgettet. Forskellen mellem forpligtelsesbevillingerne og betalingsbevillingerne på 276,0 mio. EUR skyldes, at der anvendes opdelte bevillinger til betalinger, som effektueres direkte af Kommissionen til fremme af landbrugsprodukter, til politisk strategi og koordineringsforanstaltninger samt til veterinær- og plantesundhedsforanstaltninger.

Ændringsbudget nr. 7/2007

I december 2007 foreslog Kommissionen ved hjælp af ændringsbudget nr. 7/2007 og med accept fra budgetmyndigheden at justere 2007-budgettets forpligtelses- og betalingsbevillinger ved at annullere et beløb på 400,0 mio. EUR ud af EGFL's oprindelige bevillinger, som dengang udgjorde 42 311,7 mio. EUR. Ændringsbudgettet indeholdt nærmere bestemt en nedsættelse af bevillingerne til kapitel 05 02–Interventioner på landbrugsmarkeder med 673,5 mio. EUR, mens de til gengæld blev forhøjet med 85,5 mio. EUR til kapitel 05 03–Direkte støtte og kapitel 05 07–Revision af landbrugsudgifter. Bilag 3 indeholder de endeligt disponible bevillinger, og den afledte underudnyttelse blev nedbragt til 191,9 mio. EUR (0,5 %).

Det endelige EGFL-budgets andel (forpligtelsesbevillinger) af det samlede EU-budget for perioden 2002-2007 fremgår af bilag 2.

LIKVIDITET OG FORVALTNING AF BEVILLINGERNE

Forvaltning af bevillingerne

Disponible bevillinger i regnskabsåret 2007

EUR |

Budgettets udgiftsside | Forpligtelsesbevillinger | Betalingsbevillinger |

1. Oprindelige bevillinger til EGFL | 42 711 661 000,00 | 43 875 641 756,00 |

2. Ændringsbudget | -400 000 000,00 | -400 000 000,00 |

3. Endelige bevillinger til EGFL, hvoraf: | 42 311 661 000,00 | 43 475 641 756,00 |

3a. Bevillinger til delt forvaltning (ekskl. TRDI (1) EU 10) | 41 908 432 000,00 | 41 908 432 000,00 |

3b. Bevillinger til direkte udgifter | 403 229 000,00 | 127 209 756,00 |

3c. Bevillinger til TRDI EU 10 | 0,00 | 1 440 000 000,00 |

(1) TRDI: Transitional Rural Development Instrument - det midlertidige instrument til udvikling af landdistrikterne.

Gennemførelse af disponible bevillinger i regnskabsåret 2007

Nærmere oplysninger om budgettets gennemførelse i 2007 fremgår af nedenstående tabel:

EUR |

Gennemførelse | Gennemførelse af forpligtelsesbevillinger | Gennemførelse af betalingsbevillinger |

Delt forvaltning (ekskl. TRDI EU 10) (1): | 42 335 567 108,49 | 42 335 567 108,49 |

Direkte udgifter | 336 739 778,86 | 78 872 905,36 |

TRDI EU 10 | 0,00 | 1 298 701 347,00 |

I alt (inklusive omstruktureringsfonden for sukker) | 42 672 306 887,35 | 43 713 141 360,85 |

Omstruktureringsfonden for sukker | 551 435 562,68 | 551 435 562,68 |

I alt (ekskl. omstruktureringsfonden for sukker) | 42 120 871 324,67 | 43 161 705 798,17 |

(1) Forpligtede beløb. Forpligtelses- og betalingsbevillinger minus formålsbestemte indtægter: 39 887 650 082,38 EUR

For regnskabsåret 2007 udgjorde de gennemførte forpligtelsesbevillinger 42 672 306 887,35 EUR og de gennemførte betalingsbevillinger 43 713 141 360,85 EUR.

Automatiske fremførsler fra 2006

EUR |

Fremført fra 2006 til 2007 | Forpligtelser | Frigørelser | Betalinger | Bortfaldne bevillinger |

Fremførte bevillinger | 265 366 752,43 | 3 917 107,82 | 206 772 710,88 | 54 676 933,73 |

Automatiske fremførsler fra 2006 til 2007 gjaldt kun direkte udgifter fra ikkeopdelte bevillinger. Som angivet i tabellen ovenover blev der fremført et beløb på 265,4 mio. EUR fra 2006 til 2007. I 2007 blev 3,9 mio. EUR heraf frigjort. Effektuerede betalinger udgjorde 206,8 mio. EUR, og de bortfaldne beløb androg i alt 54,7 mio. EUR.

Månedlige betalinger

Månedlige betalinger til medlemsstaterne

Månedlige betalinger på grundlag af afholdte udgifter

I Rådets forordning (EF) nr. 1290/2005 af 21. juni 2005 om finansiering af den fælles landbrugspolitik[8], artikel 15, hedder det, at "månedlige betalinger foretages af Kommissionen til dækning af de udgifter, som medlemsstaternes godkendte betalingsorganer har afholdt i referencemåneden". De månedlige betalinger sker til medlemsstaten senest den tredje arbejdsdag i den anden måned efter den måned, hvor udgifterne er afholdt.

De månedlige betalinger er en refusion af nettoudgifter (efter fradrag af indtægter), som allerede er effektueret, og de foretages efter månedlige opgørelser, som medlemsstaterne[9] fremsender. Den månedlige bogføring af udgifter og indtægter kontrolleres og korrigeres efter månedsopgørelsen[10]. Desuden bliver de endelige efter kontrollen i de følgende regnskabsår på baggrund af beslutningerne om regnskabsafslutning.

De udbetalinger, som medlemsstaterne har foretaget fra 16.10.2006 til 15.10.2007, er omfattet af ordningen for månedlige betalinger. For de resterende udbetalingers vedkommende foretager Kommissionen direkte udbetalinger til en begrænset række foranstaltninger.

I regnskabsåret 2007 beløb de samlede månedlige nettobetalinger sig til 39 887 650 082,38 EUR.

Beslutninger om månedlige betalinger for 2007

I regnskabsåret 2007 vedtog Kommissionen tolv beslutninger om månedlige betalinger. Endnu en månedlig betalingsbeslutning blev truffet i december 2007 til justering af de allerede fastlagte betalinger til de samlede udgifter, der kan konteres dette år. (Nærmere oplysninger fremgår af bilag 5 til arbejdsdokumentet, der er vedlagt denne beretning).

GENNEMFØRELSE AF EGFL-BUDGETTET FOR 2007

Landbrugsåret 2007 var kendetegnet ved kraftige stigninger i priserne på mange landbrugsvarer i både EU og på verdensmarkederne. Stigningerne skete hovedsagelig på korn- og mejeriprodukter. Til forskel fra kvægproduktionen faldt EU's samlede afgrøder i mængder i 2007. Disse tendenser på landbrugsmarkederne påvirkede sammen med andre faktorer niveauet for EGFL-udgifterne på visse budgetområder og medførte en betydelig underudnyttelse af bevillingerne.

Det gennemførte budget udgjorde 42 120,9 mio. EUR, dvs. omkring 98,6 % af de oprindelige bevillinger. Dette beløb dækker gennemførelsen af bevillinger til fiskerimarkederne (politikområde 11) på ca. 25,1 mio. EUR og til veterinærområdet (politikområde 17) på 260,3 mio. EUR. På landbrugsområdet (politikområde 05) beløb udgifterne til landbrugsmarkedsforanstaltninger sig til 4 867,6 mio. EUR og til direkte støtte til 37 044,7 mio. EUR. Derfor resulterede gennemførelsen af EGFL-budgettet i en underudnyttelse på 591,9 mio. EUR før vedtagelsen af ændringsbudget nr. 7/2007. Nærmere oplysninger fremgår af bilag 3.

BEMÆRKNINGER TIL GENNEMFØRELSEN AF LANDBRUGSBUDGETTET 2007

Budgettets oprindelige bevillinger blev hovedsagelig underudnyttet for landbrugsmarkedsforanstaltningernes vedkommende, men overudnyttet med hensyn til direkte støtte. Tabellen i bilag 3 indeholder nærmere oplysninger om gennemførelsen for budgettets forskellige artikler. Hovedårsagerne til det gennemførelsesmønster, der præger bestemte artikler i budgettet sammenholdt med de oprindelige bevillinger, præsenteres kort i det følgende:

Korn

Der herskede yderst gunstige indre og ydre betingelser på kornmarkederne i 2007, hvilket medførte højere priser på både det indre marked og verdensmarkedet. Den deraf følgende underudnyttelse skyldtes dels:

- de betydelige nettogevinster, der blev realiseret på budgettet, idet indkøbet af korn til offentlig oplagring var meget beskedent, mens der blev solgt store mængder korn fra offentlig oplagring til høje priser, dels

- færre afholdte udgifter til eksportrestitutioner til korn, idet restitutionssatsen var fastsat til 0 det meste af regnskabsåret.

Restitutioner for produkter, der ikke er omfattet af bilag 1

Også i denne sektor førte de meget gunstige indre og ydre betingelser på markederne for korn- og mejeriprodukter til en samlet generel nedgang i eksportrestitutionssatserne og dermed til lavere udgifter til restitutioner til eksport af forarbejdede landbrugsvarer. Således blev budgetbevillingerne også her underudnyttet.

Sukker

Overudnyttelsen af budgetbevillingerne skyldtes de øgede udgifter til eksportrestitutioner, som medlemsstaterne har afholdt, idet mængden af eksporteret sukker fra såvel det frie marked som den offentlige oplagring har været meget større end antaget i 2007-budgettet.

Frugt og grøntsager

Underudnyttelsen af budgetbevillingerne skyldtes primært de færre udgifter, som medlemsstaterne afholdt som følge af mindre mængder forarbejdningsstøttede tomater og en lavere udnyttelse af driftsfonde til producentorganisationer end antaget i 2007-budgettet.

Mælk og mejeriprodukter

De meget gunstige indre og ydre betingelser på mejerimarkederne medførte lavere udgifter for medlemsstaterne til eksportrestitutioner til mejeriprodukter, offentlig oplagring af smør og støtte til intern afsætning af skummetmælk.

Imidlertid er den tilsyneladende overudnyttelse af budgetbevillingerne af teknisk art. De budgetbevillinger for 2007, der blev søgt om og tildelt denne sektor af budgetmyndigheden, var fratrukket de formålsbestemte indtægter, så de var blevet det lavere (349,0 mio. EUR). Det er årsagen til, at der opstod en overudnyttelse af budgetbevillingerne.

Direkte støtte

Overudnyttelsen, der fremgår af budgettabellen, er en følge af den særlige behandling af formålsbestemte indtægter.

De budgetbevillinger for 2007, der blev søgt om og tildelt denne sektor af budgetmyndigheden, var fratrukket de formålsbestemte indtægter (638,0 mio. EUR). Derfor bliver overudnyttelsen på 166,0 mio. EUR i forhold til det oprindelige budget en underudnyttelse sammenholdt med behovet (-472,0 mio. EUR).

BEMÆRKNINGER TIL GENNEMFØRELSEN AF FORMÅLSBESTEMTE INDTÆGTER

Tabellen i bilag 4 indeholder nærmere oplysninger om gennemførelsen af de formålsbestemte indtægter:

Formålsbestemte indtægter til EGFL

I løbet af budgetåret 2007 opgav medlemsstaterne indtægter formålsbestemt til EGFL på 1 159,5 mio. EUR, som blev fremført til 2008 til at dække det forventede budgetbehov i 2008.

Indtægter vedrørende de midlertidige omstruktureringsafgifter for sukker

I løbet af budgetåret 2007 havde medlemsstaterne overført den første rate af de midlertidige omstruktureringsafgifter på ca. 1 287,2 mio. EUR til kontoen for formålsbestemte indtægter.

BEMÆRKNINGER TIL GENNEMFØRELSEN AF OMSTRUKTURERINGSFONDEN FOR SUKKER

Der forekom ikke forpligtelses- og betalingsbevillinger i 2007-budgettet til omstruktureringsfonden for sukker (artikel 05 02 16). Betalingerne skete fra de formålsbestemte indtægter, som blev opgivet af medlemsstaterne som midlertidige omstruktureringsafgifter for sukker.

En del af de oprindeligt skønnede formålsbestemte indtægter på i alt 757,0 mio. EUR var øremærket til betaling af støtte til den omstrukturerede sukkerindustri, diversificeringsstøtte og støtte til sukkerraffinaderier. I løbet af budgetåret 2007 betalte medlemsstaterne imidlertid ca. 551,4 mio. EUR til disse støtteformer. Den ubrugte saldo mellem de opkrævede formålsbestemte indtægter på 1 287,2 mio. EUR og udbetalingen på 551,4 mio. EUR til forskellige typer støtte androg 735,8 mio. EUR, og dette beløb blev fremført til 2008 til at finansiere de forventede udbetalinger vedrørende disse støtteformer. Nærmere oplysninger fremgår af bilag 4.

FORDELING EFTER UDGIFTSTYPE

De samlede EGFL-udgifter beløber sig til 42 120,9 mio. EUR og kan fordeles på følgende hovedkategorier. Nedenfor anføres de tilsvarende udgifter sammen med den procentandel, som disse udgifter udgør af EGFL's samlede udgifter for 2007:

Eksportrestitutioner

Udgifterne til eksportrestitutioner androg 1 444,7 mio. EUR, dvs. 3,43 % af de samlede udgifter.

Direkte støtte

Udgifterne til direkte støtte androg 37 045,8 mio. EUR, dvs. 87,95 % af de samlede udgifter.

Oplagring

Udgifterne til oplagring androg -106,7 mio. EUR, dvs. -0,25 % af de samlede udgifter. De vigtigste omfattede produkter var korn, sukker og alkohol.

Andre foranstaltninger

Udgifterne til andre foranstaltninger androg 3 763,9 mio. EUR, dvs. 8,94 % af de samlede udgifter. Denne post dækker udgifter, der ikke falder ind under ovenstående kategorier.

Udvikling af landdistrikter

Udgifterne til udvikling af landdistrikter i forbindelse med Garantisektionen af den tidligere EUGFL androg -26,8 mio. EUR, dvs. -0,06 % af de samlede udgifter.

Udviklingen i denne fordeling efter udgiftstype i perioden 2002-2007 fremgår af bilag 6.

[pic]

[pic]

[pic]

[pic]

[pic]

[pic]

[pic]

[1] Denne procedure er beskrevet i bilag 1.

[2] Inklusive forbehold.

[3] Førstebehandling.

[4] Disse beløb er ikke påført budgettets indtægtsposter (artikel 670 om formålsbestemte indtægter til EGFL), men de nævnes i budgetkommentarerne til disse artikler.

[5] Disse beløb er ikke påført budgettets indtægtsposter (artikel 680 om midlertidige omstruktureringsafgifter for sukker), men de nævnes i budgetkommentarerne til disse artikler.

[6] Nettobeløb inklusive prognose for formålsbestemte indtægter.

[7] Inklusive forbehold.

[8] EUT L 209 af 11.8.2005, s. 1.

[9] Disse månedlige udgiftsopgørelser fremsendes af medlemsstaterne med opgørelsen pr. den 10.

[10] De detaljerede opgørelser fremsendes månedligt af medlemsstaterne (i tabel 104) den 20.